Here is a page extracted from Wikipedia that may contain CSS, HTML, and a lot of unformatted text.

Title: علاج الادمان
Content: علاج الادمان هيا طريقة طبية الناس بتستخدمها علشان يعالجوا المدمنين من المخدرات، كمان علشان يساعدوا المدمن يرجع يعيش تاني بصورة عادية بس ما يعملش نفس الأخطاء اللي كان بيعملها قبل كده لما يمر بمشاكل الحياة وقرفها وضغوطاتها.

ايه هو الادمان 
الادمان انك تتعود على حاجة بعينها تعملها كل يوم، ولو ما عملتهاش هتحس انك زهقان وغضبان بالرغم ان الحاجة دي هتكون بتضرك وبتبوظلك مستقبلك، كمان بتضر أهلك واصحابك ومراتك وولادك.

أنواع الادمان 
لازم تعرف ان الادمان نوعين، الاول انك تدمن المخدرات، والنوع التاني انك تدمن فى العاده او سلوك تعمله وانت مش واخد بالك:

النوع الأولانى : ادمان المخدرات 

 النيكوتين الموجود فى التبغ ودى السجاير.
 ادمان المسكنات الأفيونية و دى المخدرات.
 ادمان المواد الكحولية و دى الخمرة و البيرة.
 ريحة المواد زى البنزين.
 ادمان الأدويه زى ليريكا و الترامادول.

النوع التانى: ادمان العادات و السلوكيات اللي مش مظبوطة زى 

 ادمان الكافيين زى القهوة و الشاى.
 ادمان الجنس و دى معروفة.
 ادمان التسوق دى انك تشترى اى حاجة على الفاضى و على المليان.
 ادمان التكنولوجيا و الانترنت زى الفيسبوك و تويتر.
 ادمان الألعاب الالكترونية زى بابجى و كونكر.

ازاي العلاج من الادمان 
خطة العلاج من الادمان فيها شوية حاجات كده لازم المدمن يمشي عليها، والحاجات دي بتختلف من مدمن للتاني علشان كل واحد بيبقى ليه ظروفه الصحية والاجتماعية، كمان نوع المخدر اللي خده المدمن ونسبته قد ايه فى جسم المدمن، والخطوات دي لازم تكون فى مستشفى لعلاج الادمان.

بعد ما المدمن يبطل يضرب مخدرات لازم الدكتور يتابعه أول بأول علشان يعرف يتعامل مع الناس اللي برة وما يرجعش للادمان تاني.

ايه هيا الحاجات اللي بتخلي برنامج علاج الادمان ليه فاعلية 

 اول حاجة لازم نعرف ان الادمان ده مرض زيه زي أي مرض ونعامل المدمن بالشكل ده، علشان المدمن وقتها بيكون عنده خلل فى نشاط جهازه العصبي بيأثر عليه، فتلاقيه بيعمل حاجات غصب عنه.
 الحاجة التانية: انك لازم تعرف ان المدمنين بيختلفوا باختلاف المخدر اللي بياخدوه علشان كده برامج العلاج بتختلف برضه.
 الحاجة التالتة: لازم العلاقة بين المدمن والدكتور تكون علاقة صداقة وحب مش عمل.
 نحط نظام كويس يمنع المدمن من انه يرجع للادمان تاني.

ايه هيا مراحل علاج الادمان 
1. اقناع المدمن انه لازم يتعالج

2. نعمل فحص طبي للمريض ونشوف حالته الصحية

3. نقوم ساحبين كل السموم من جسم المدمن.

4. نعمل جلسات علاج نفسي للمدمن.

برامج علاج الادمان 

 فى أكتر من برنامج لعلاج المدمنين علشان كده هقولك كل البرامج دي
 البرنامج الأول: برنامج نصف الاقامة: ودي المدمن بيروح فيها المستشفى ياخد الدوا والعلاج بدون ما يبات فى المستشفى.
 البرنامج التاني: برنامج الاقامة الكاملة: ودي بييجي فيها المدمن بيقعد فى المستشفى علطول لحد ما ربنا يشفيه ويخلص كورس العلاج كامل.
 البرنامج التالت: برنامج الـ 12 خطوة: وبنلعب فى البرنامج ده على الجزء الديني فى المدمن.
 البرنامج الرابع: برنامج الـ 28 يوم، فى البرنامج ده المدمن بيمر ب 28 يوم فى كورس سريع ومكثف.

علاج الادمان فى البيت 
ممكن المريض يتعالج من الادمان فى البيت عادي، لكن الموضوع مرتبط بأنه ميكونش بيضرب مخدرات من فترة كبيرة أو بكميات كبيرة، ساعتها ممكن يتم السيطرة على أي أعراض انسحابية ممكن تيجي للمريض.

مدة علاج الادمان 
ممكن يقعد الشخص المريض حوالى 30 الى 3 أشهر علشان يتعالج من الادمان نهائى لكن هوه محتاج مش أقل من 6 شهور للتأهيل النفسي والسلوكي علشان ميرجعش يضرب تاني.

ازاي تمنع الانتكاس بعد العلاج من الادمان 
علشان تمنع الانتكاس للمريض المتعافي، لازم يعمل شوية حاجات كده أولها انه لازم يتابع مع دكتور متخصص باستمرار، الحاجة التانية لازم يختار أصدقائه بعناية ويبعد عن أي مكان ممكن يرجع فيه تاني يضرب مخدرات، الحاجة التالتة لازم يشغل وقته بحاجة مفيدة سواء الشغل او ينضم لجمعية خيرية.

شوف كمان 
 علاج الإدمان

لينكات برانيه

مصادر 

طب